GameDogs Pedigree: BERSERK KNL'S BERETTA
Number of View: 2092
BERSERK 2017 BREED
| Users Online : 447 | Die donker gat | SkalkSkryf
Die donker gat
September 9, 2010 deur Louwie Soos belowe, deel ek met julle die nuutste in die pengeveg met my mede Edleners in ons plaaslike koerantjie.
Ene David Spohr skryf die week vir my die brief. Hier is dit. Eina!!!!
David aan die woord:
Trek na gat van anargie
My pa het my altyd gewaarsku om versigtig te wees vir mense wat probeer om iets te regverdig met verwysing na hulle godsdienstige oortuigings en ek was weer dankbaar vir sy wysheid na ek Lourens se brief in Express gelees het.
Klaarblyklik vervul dit een of ander hoër mag se definisie van “deernis, menslikheid en liefde” om die wetteloosheid van informele adverteerders te verdra te (sic) spyte daarvan dat dit die wense van ons gemeenskap verontagsaam.
My ouma het ook altyd gesê: “Sarcasm is the lowest vorm of wit,” en toe ek lees oor hoe die wens om wetsgehoorsaamheid in ons samelewing te herstel op een of ander manier ons terugneem na die dae van dompaste, (sic) was haar wysheid weer daar.
Ons leef in `n land waar minagting vir die regte van andere by ernstige misdaad, in die woorde van ons polisiemag se bevelvoerder, een van die grootste nasionale bedreigings is vir die sukses van ons land. En soos die bekende Rudi Guliani dit wil, stop mens wetteloosheid deur geen verdraagsaamheid te toon vir enige reëlverbreking nie.
Indien mens die verbreking van een van `n gemeenskap se reëls oor die hoof sien, waar stop mens? Verdra ons verkragting, menseroof, moord, motorkapings?
Ek was gladnie verbaas om te sien dat (soos dit enige goeie liberaal betaam) Lourens soos `n geprogrameerde (sic) skapie “rasiste” (sic) skreeu om die argument te beëindig. Dis die ou verkrummelde skansmuur waaragter liberale lafaards skuil wanneer hulle besef hulle argumente is verkeerd.
Indien Lourens so graag na `n gemeenskap wil gaan wat wetteloosheid verdra, wel Somalië is oop vir emigrasie. Dis `n diep gat na anargie, maar hy kan maar self daarnatoe gaan. Ek verkies `n gemeenskap waar mense hulle wette gehoorsaam.
Posted in Louwie | Tagged Anargie, Liberale lafaard | 11 Kommentaar	11 Responses
op September 9, 2010 at 8:11 nm flippiefanus
Hy’t ‘n punt beet. As mens begin toegee op oortredings van reels, waar trek mens op die ou end die streep? Mens kan eerder ‘n ander manier probeer vind om hierdie adverteerders te probeer help, eerder as om die oortreding van reels sondermeer oor te sien.
op September 9, 2010 at 9:19 nm Louwie
Aah FF, iewers staan daar in die Groot Boek iets oor ‘julle wat julle roem op die onderhouding van die wet’ of so iets. Jy sal beter weet daarvan as ek.
Volgende week sal ek in die koerant bewyse publiseer wat wys dat, vir elke een handgeskrewe advertensie wat daar teen `n stopteken aangebring is, is daar drie mooi rekenaar gedrukte advertensies teen verkeerstekens aangebring, en nêrens maar nêrens word daar uit hierdie brigade se geledere protes daarteen aangeteken nie. DIT is suiwer rassisme FF. Ek word `n liberale lafaard genoem, maar hierdie werfetters skuil agter die wet wat dan net vir swart mense geld?
Ons bly naby `n baie besige kruising naby `n skool. Kinders ry daar met hulle fietse maar baie min inwoners van hierdie buurt verwerdig hulle om by daardie stopstraat te stop. Een ou het nou eendag byna met sy BMW in my vrou vasgejaag en toe vloek hy haar brutaal (soos die Kapenaars sê) onder die rok in.
Ek ry vanoggend werk toe. Drie maal kry ek wit ouens wat by `n rooi verkeerslig stilhou, links en regs kyk en dan eenvoudig aanry. Maar elke dag moet ek lees en hoor hoe blankes swartes uitvloek oor hulle ons verkeerswette ignoreer.
Weereens, geld die wet dan net vir een lot en nie die ander nie?
Die vraag wat elkeen van ons aan ons self moet vra is; wat is die morele ding om te doen? Wetsgehoorsaamheid slefs in die afwesigheid van wetstoepassers is wat beskaafde mense doen. Maar het ons geestelik so arm geword dat ons dit nie oor ons hart kan kry om vir die armstes onder die armes van ons uitsonderings te maak in gevalle waar niemand se lewe daardeur bedreig word nie?
Daar was `n tyd toe dit mode was om te vra “Wat sou Jesus doen?” Dit was erg pretensius, maar dalk moet predikante mense weer begin aanmoedig om die vraag te vra? Met ander woorde, leef jou sogenaamde Christelikheid uit daar buite en moet dit nie net met jou mond bely daar in jou veilige kerk waar jou maatjies (en jou god) probeer beïndruk nie.
op September 9, 2010 at 9:22 nm ekisanna
Aijaijai, maar die mense raak bitsig. Ek dink nogal die mensdom sal dalk veel beter daaraan toe wees met bietjie “deernis, menslikheid en liefde” as met Rudi Guliani se “geen verdraagsaamheid”. Dit het hom nie juis veel gehelp op 11 September 2001 nie, of het ek dalk iets gemis.
op September 9, 2010 at 9:38 nm Nadenker
So Louwie, menslikheid is om ‘n “liberale lafaard” te wees. Ha ha! Pateties. Kom ons kap ook mense se hande af wanneer hulle kos steel uit hongerte. Dit is ook mos “wetteloosheid” wat nie verdra kan word nie.
op September 9, 2010 at 10:54 nm Vlam
Dit help nie om met sulke mense te argumenteer nie.
Nogtans dink ek, as die “wetteloosheid” David so baie pla, is hy vry om Australie toe te trek.
Rudi Guliani was gelukkig genoeg om sy “geen verdraagsaamheid”-beleid in ‘n ontwikkelde land toe te pas. Hy sou nie ver daarmee gekom het in Afrika nie.
op September 10, 2010 at 8:32 vm Joh
David is ‘n goeie voorbeeld van diegene wat wette wil gebruik om hulle eie materiële welvaart te beskerm, en innie proses die grootste wet, dit wat ons mens maak, ignoreer – jy moet jou naaste lief hê.
FF, hy’t die kat se stert beet. Stop JY by elke stopsteken BOTSTIL; ry JY nooit vinnger assie spoedbeperking nie? En, en, en, en …… Waar trek jy die streep? By dit wat jou pas.
Wat David en jy ook nie eers raak gelees hettie (of eerder nie WIL raak lees nie, is dat Louwie juis ‘n oplossing virrie probleem voorstel: dat ons die adverteerders moet help deur mooi advertensies op ons lekker rekenaars vir hulle op te stel en te druk. Soos Louwie sê, niemand kla oor die ONWETTIGE borkies wat netjies op correx gedruk is nie – dis net die lelike hand geskrewe gemors wat onwettig is.
op September 10, 2010 at 3:18 nm oggend son
Ook maar goed ek bly nie in jou woonbuurt nie Louwie. David Spohr se mohr!
op September 12, 2010 at 3:47 nm flippiefanus
Louwie, ja ek stem saam met jou. Dis nie net swartes wat padreels verbreek nie. Baie van hierdie mense met hul groot blink karre gee nie ‘n flenter vir die padreels om nie. Hulle ry oor stop strate en gaan op soliede strepe by mens verby en selde sien jy ‘n flikkerlig. Dit jaag my die harnas in. My gevoel is dat reels gehoorsaam moet word.
Joh, weet jy ek doen nogal my bes om die padreels te gehoorsaam. Ek sal nie beweer dat ek nooit ‘n oortreding begaan nie, maar oor die algemeen hou ek my by die reels van die pad.
Die probleem met reels is dat as dit nie toegepas word nie verloor die burgers van die land hul respek daarvoor. Later help dit nie daar word reels gemaak nie want almal vee hulle daaraan of.
op September 12, 2010 at 7:48 nm Louwie
Is so FF. Terry Pratchet se Lord Vitrinari sê op `n kol in sy nuwe boek “Every civilisation needs its butchers and its shepherds in order to move foreward.”
Die idiaal is natuurlik dat die punt bereik sal word waar elke individu sy eie butcher sowel as shepherd sal wees sodat hy of sy selfs in die afwesigheid van `n ander slagter of herder steeds die regte ding sal doen.
Maar selfs die wet maak voorsiening vir uitsonderings. In geval van nood mag jy vinnig ry en selfs oor stopstrate jaag. In nood mag jy `n medemens doodmaak uit selfverdediging. Al wat ek dus vra is dat hierdie arm adverteerders se nood raakgesien word, dat ons `n bietjie medemenslikheid toon.
Son, ek dink die Davids van die wêreld is oral met ons, selfs in die kerk en daar is hulle `n verpesting. Genadiglik is hulle in die minderheid al maak hulle die grootste lawaai.
Ek het die ou geantwoord, (nie soos ‘Die Antwoord’ dalk sou nie 😯 ) en `n beroep op sy gewete gedoen. Ek dink nie dit sal help nie.
op September 13, 2010 at 9:48 vm demoerin
Bwahahaha @ oggendson… sy mohr ja.
Ek het ook geleer mense wat in glashuise bly moenie klippe gooi nie.
Fact is, ek maggie oordeel nie, en ek probeer baie hard. Almal breek een of ander reël iewers deur die dag, en juis daarom maak die higher-than-though Mnr Stohr se argument geen sin nie. Verkeerd is verkeerd, of dit nou jou 70 km/h in ‘n 60 km/h sone is en of dit die steel van ‘n appel van jou buurman se boom is.
Die lyne word al lankal nie meer getrek nie… dis net in ons eie illusie-wêreld waar ons glo sekere dinge is meer verkeerd as ander, en dikwels is dit om ons eie sondige gewetes te sus.
op September 15, 2010 at 11:46 vm Louwie
Net so DM. En solank ons regeerders steel en gryp en geen respek toon vir wet of die oor wie hulle regeer nie, sal die gepeupel hulle voorbeeld volg.
Hoe kom ons weer op die regte pad? Deur hande af te kap wat steel?
Of sal die ding homself uitwoed en moet ons maar net ons paaidjie skoon loop en hoop vir die beste?
En skielik sien ek ons padtekens is skoon, geen advertensie in sig nie. Iemand het die briewe gelees en die wet begin toepas!!!!
Nou is dit nog net die ou klein probleempie van bedrog, roof en moord en verkragting wat moet aandag kry 😀